送原甫帥永興
作者：劉攽
朝代：宋

paragraphs: 讀書當爲王者師，論兵要作萬人將。
古來志士希兩遂，白首儒生彼無望。
騏驎一出凡馬空，豫章蟠根歲逾壯。
金華事業爛然新，徂西謀謨誰與讓。
旌旗蔽日紅半天，笳鼓隘塗車萬兩。
中軍令出聽無譁，秦山渭水皆東向。
荒夷憺威霜雪明，屬城陽和春日亮。
趙張成事不足論，方虎遺詩猶可尚。
龍文金鉉待調飪，鉉樞斡中付群當。
西人歡歌公肯留，公車雙鹿畫轓上。